钦定古今图书集成/方舆汇编/职方典/第1353卷 > 《恩平县志》
## 钦定古今图书集成/方舆汇编/职方典/第1353卷 > 《恩平县志》

恩平驿　宋开宝中于县东二里建，所谓“旧站村” 是也。明成化十六年置县，乃徙北郭。正德间徙城隍庙右，寻又徙南门内。万历七年，驿迁满沟，遂改为守备司。

旧儒学　在县治西

恩平堡　：其故址即今县治。

潭流寺　在县北二十五里潭流村之侧。传云“住僧三百人” ，后为蛟精所没。

开元寺　，在县北一百一十里静德都。遗址尚存。

印冈河　佥事陶鲁，尝自城南印冈凿河，抵那龙连阳江，遇石令移别道，亦不堪费，续而成之，便舟楫而省舆马，亦万世之利也。